ศาลฯอินเดียสั่งปรับ “โฟล์คสวาเกน” กว่า 2 พันลบ. ปมโกงค่าไอเสียทำอากาศมลพิษสูง
ศาลฯอินเดียสั่งปรับ "โฟล์คสวาเกน" กว่า 2 พันลบ. ปมโกงค่าไอเสียทำอากาศมลพิษสูง
8 มี.ค. 2562

ผู้สื่อข่าวรายงานว่า ศาลสิ่งแวดล้อมของอินเดีย (NGT) สั่งปรับ บริษัทโฟล์คสวาเกน ผู้ผลิตรถยนต์ของเยอรมนี เป็นเงิน 71.5 ล้านดอลลาร์ หรือราว 2,275 ล้านบาทต่อ ในข้อหาทำลายสิ่งแวดล้อมด้วยการใช้รถยนต์ดีเซลที่มีการโกงตัวเลขค่าไอเสียในอินเดีย
ทั้งนี้ โฟล์คสวาเกนจะต้องชำระค่าปรับภายในเวลา 2 เดือน ซึ่งอินเดียจะนำเงินดังกล่าวไปปรับปรุงคุณภาพอากาศในบริเวณที่มีมลพิษสูง
อย่างไรก็ดี คาดว่าโฟล์คสวาเกนจะอุทธรณ์คำสั่งดังกล่าวต่อศาลฏีกา
อนึ่งก่อนหน้านี้ ทางการเยอรมนีได้สั่งปรับโฟล์คสวาเกนเป็นเงิน 1 พันล้านยูโร (1.18 พันล้านดอลลาร์) จากกรณีโกงตัวเลขมลพิษจากไอเสียของรถยนต์ดีเซล
นอกจากนี้ โฟล์คสวาเกนยังถูกสหรัฐฯลงโทษปรับคิดเป็นเงินหลายพันล้านดอลลาร์เกี่ยวกับกรณีอื้อฉาวดังกล่าว
ด้านโฟล์คสวาเกนยอมรับว่าทางบริษัทได้ติดตั้งซอฟต์แวร์ที่ทำให้มีการปล่อยมลพิษน้อยกว่าความเป็นจริง โดยซอฟต์แวร์ที่ทางบริษัทติดตั้งในรถยนต์ดีเซลจะทำให้เครื่องยนต์เข้าสู่โหมดพลังงานสะอาด หากกำลังถูกเจ้าหน้าที่ทำการตรวจจับมลพิษ และหากผ่านพ้นช่วงดังกล่าว โปรแกรมจะทำให้รถยนต์กลับมาอยู่ในโหมดขับขี่ปกติ ซึ่งจะทำให้มีการปล่อยมลพิษมากกว่าเกณฑ์มาตรฐานตามกฎหมายถึง 40 เท่า